S-3665/2023

Mál þetta, sem dómtekið var 5. júlí sl., er höfðað með ákæru, útgefinni af lögreglustjóranum á höfuðborgarsvæðinu 6. júní 2023, á hendur X, kt. [...], [...], Mosfellsbæ, fyrir fíkniefnalagabrot, með því að hafa fimmtudaginn 8. desember 2022 í íbúð [...] í Mosfellsbæ haft í vörslum sínum í sölu- og dreifingarskyni 63 kannabisplöntur, 314,87 gaf kannabisblönduðu efni, 749,49 gaf kannabislaufum, 27,44 gaf kannabisplöntum, 71,94 gaf kannabisstönglum og 1.943,30 gaf maríhúana og hafa um nokkurt skeið ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærða verði dæmd til refsingar og til greiðslu alls sakarkostnaðar. Krafist er upptöku á 63 kannabisplöntum, 314,87 gaf kannabisblönduðu efni, 749,49 gaf kannabislaufum, 27,44 gaf kannabisplöntum, 71,94 gaf kannabisstönglum og 1.943,30 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á 17 gróðurhúsalömpum, 5 kolasíum, 6 viftum, 2 gróðurtjöldum, kassa, 2 straumbreytum og pakkningarvél, sem hald var lagt á í málinu, samkvæmt 7. mgr. 5. gr. sömu laga, en munirnir voru notaðir til framleiðslu kannabisplantnanna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Til skýrleika skal þess þó getið að sá hluti ákærunnar er lýtur að vörslum ákærðu á 27,44 gaf kannabisplöntum snýr raunar að kannabisefnum samkvæmt framlagðri efnaskýrslu, þ. e. kannabisplöntuhlutum, laufum og skunkum á stönglum.

Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða er fædd í [...]. Samkvæmt framlögðu sakavottorði, dagsettu 6. júní 2023, hefur ákærða ekki áður gerst sek um refsiverða háttsemi.

Undir meðferð málsins játaði ákærða sök sína skýlaust. Horfir það henni til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærðu hæfilega ákveðin 6 mánaða fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga, sbr. 4. gr. laga nr. 22/1955.

Með vísan til lagaákvæða í ákæru skal ákærða jafnframt sæta upptöku á 17 gróðurhúsalömpum, 5 kolasíum, 6 viftum, 2 gróðurtjöldum, kassa, 2 straumbreytum og pakkningarvél.

Ákærða greiði málsvarnarþóknun skipaðs verjanda síns, L-kk-ef D-kk-ef lögmanns, 3 6 1.584 krónur að meðtöldum virðisaukaskatti, og 556.162 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærða, X, sæti fangelsi í 6 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða sæti upptöku á 17 gróðurhúsalömpum, 5 kolasíum, 6 viftum, 2 gróðurtjöldum, kassa, 2 straumbreytum og pakkningarvél.

Ákærða greiði málsvarnarþóknun skipaðs verjanda síns, L-kk-ef D-kk-ef lögmanns, 3 6 1.584 krónur að meðtöldum virðisaukaskatti, og 556.162 krónur í annan sakarkostnað.